Anexa 1.2

**Condițiile de bunăstare pentru exploatațiile nonprofesionale**

**(cabaline, bovine, ovine, caprine)**

***În calitate de proprietarii sau deţinătorii de animale trebuie să luați toate măsurile necesare în vederea asigurării bunăstării animalelor aflate în îngrijirea dumneavoastră şi să vă încredințați că acestor animale nu le sunt provocate dureri, suferinţe sau vătămări inutile.***

**În scopul asigurării bunăstarii animalelor trebuie să țineți cont de următoarele cerințe legale:**

- Materialele din care sunt construite adăposturile nu conțin margini ascuțite și nu produc răniri sau vătămări animalelor;

- Adăposturile în care sunt cazate animalele asigură protecția împotriva condițiilor meteorologice nefavorabile (ninsoare/îngheț/ploaie/căldură excesivă);

- Pentru animalele crescute numai în adăposturi închise să se asigure spațiu suficient pentru mișcare și odihnă;

- În spațiile de cazare lumina naturală trebuie să pătrundă cu ușurință, animalele nu trebuie sub nicio formă ținute în permanență în întuneric;

- Animalele trebuie să beneficieze de spațiu suficient de mișcare astfel încât să nu se producă răniri sau alte accidente;

- Să verificați starea de sănătatea a animalelor și eventualele modificări de comportament ori de câte ori efectuați hrănirea/adăparea și curățirea adăpostului;

- Dacă identificați animale bolnave sau rănite să le adăpostiți separate de celelate animale din adăpost;

- Să efectuați curățenia mecanică și spălarea adăposturilor ori de câte ori este necesar;

- Recipientele pentru administrarea hranei și apei să fie suficiente și în stare bună de funcționare (intacte și nu provoacă răniri). Animalele din adăpost trebuie să aibă access la zona de hrană în același timp;

- Să asigurați hrană și apă suficiente din punct de vedere calitativ și cantitativ;

- Atunci când un animal este ținut legat sau închis în mod continuu sau regulat, trebuie să beneficieze de spațiu suficint pentru mișcare (**pentru specia cabaline, bovine);**

- Să vă asigurați că animalele care nu sunt ținute în adăposturi să fie, după caz și în măsura posibilităților, protejate împotriva intemperiilor, a animalelor de pradă și a riscurilor pentru sănătatea lor (**pentru speciile: ovine, caprine**);

- Nu administrați animalelor substanțe în scop terapeutic cu excepția celor indicate de personalul medical veterinar;

**În situația în care în gospodărie observați animale bolnave sau grav rănite și în orice altă situație în care apar modificări de comportament (refuzul hranei, animalul nu se ridică, etc.) anunțați medicul veterinar în vederea acordării tratamentului de specialitate sau aplicării măsurilor care se impun.**

**Medic veterinar împuternicit:…………………………....tel:……………………….**

**Baza legală:** Directiva Consiliului 98/58/CE privind protecția animalelor.